เดือนมิถุนายน64 กินยาคุมครบ21เม็ด กินเม็ดแป้งไป3-4เม็ด ประจำเดือนมาประมาณสิ้นเดือนแล้วหาย แล้วไม่ได้กินต่อแผงใหม่เลย ลืม ไปซื้อมากินอีกที่วันที่11กรกฎาคม64 กินได้5เม็ด แล้วทำยาคุมหายตั้งแต่วันที่15กรกฏาคม64 ไม่ได้กินมา4วัน คือถึงวันนี้วันที่19กรกฎาคม64 แล้วประจำเดือนมา ผิดปกติไหมคะ จะเป็นอะไรไหม ตกใจคะ แล้วต้องเริ่มกินแผงใหม่ได้เมื่อไหร่คะ กังวลกลัวเป็นอะไรคะ
สวัสดีค่ะ หากทานยาคุมกำเนิดครบเม็ดที่เป็นฮอร์โมน 21 เม็ด แล้วทานเม็ดแป้งไป 3-4 เม็ด ได้มีประจำเดือนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้น แต่หากไม่ได้เริ่มทานยาคุมแผงใหม่ต่อทันทีที่ทานเม็ดแป้งจนครบ 7 เม็ด ฤทธิ์ในการป้องกันการตั้งครรภ์ก็จะหมดลง ดังนั้น เมื่อเริ่มทานยาคุมแผงใหม่ ก็ต้องทานให้ครบ 7 วัน ก่อนที่จะมีเพศสัมพันธ์ทั้งนี้ หากทานยาคุมไปเพียง 5 วัน แล้วทำยาหาย แล้วไม่ได้ทานยาต่อ แล้วหลังจากนั้น 4 วัน ได้มีเลือดออกมา ถือว่าไม่ได้ผิดปกติอะไร โดยเกิดจากเยื่อบุโพรงมดลูกขาดการกระตุ้นฮอร์โมนจากยา จึงหลุดลอกออกมากลายเป็นเลือดค่ะหากต้องการจะทานยาคุมกำเนิดต่อ แนะนำให้เริ่มทานได้เลยทันที แต่ควรซื้อแผงใหม่ที่มีเม็ดยาครบมาทาน และเมื่อเริ่มทานยาแผงใหม่แล้ว ควรทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาได้เริ่มออกฤทธิ์ใหม่ก่อนค่ะ